|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| Институция:  Министерство на земеделието, храните и горите  Българска агенция по безопасност на храните | Нормативен акт:Проект на Закон за изменение и допълнение на Закона за защита на растенията |
| За включване в законодателната програма на Министерския съвет за периода:  01.01.2020 г. – 30.06.2020 г. | Дата: 10 февруари 2020 г. |
| Контакт за въпроси:  Добринка Павлова  Длъжност: директор дирекция „Продукти за растителна защита, торове и контрол“, БАБХ  Мария Томалиева  Длъжност: главен експерт, дирекция „Растителна защита и контрол на качеството на пресни плодове и зеленчуци“, БАБХ | Телефон: 02 91 73 720  Телефон: 02 91 73 739 |
| **1. Дефиниране на проблема:**  Приемането на Закон за изменение и допълнение на Закона за защита на растенията се налага и е във връзка с прилагането от 14 декември 2019 г. в Европейския съюз на ново законодателство в областта на здравето на растенията и официалния контрол. В края на 2016 г. и първата половина на 2017 г. в Официален вестник на Европейския съюз са публикувани съответно:  1) Регламент (EС) 2016/2031 на Европейския парламент и на Съвета от 26 октомври 2016 година за защитните мерки срещу вредителите по растенията, за изменение на регламенти (EС)228/2013, (EС) № 652/2014 и (EС) № 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета, наричан по-нататък Регламент (EС) 2016/2031 (OB L 317, 23.11.2016 г.),  и  2) Регламент (ЕС) 2017/625 на Европейския парламент и на Съвета от 15 март 2017 година относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г.), наричан по-нататък Регламент (ЕС) 2017/625.  Регламент (EС) 2016/2031 въвежда напълно нови и модернизира сега съществуващи инструменти за предотвратяване на въвеждането и разпространението на вредители по растенията в рамките на територията на Европейския съюз.  Регламент (ЕС) 2017/625 установява единна правна рамка за организиране на официалния контрол и другите официални дейности по цялата агрохранителна верига.  Със Закона за защита на растенията са въведени основни разпоредби от сега действащото ЕС законодателство в областта на здравето на растенията. За да отговори на новите изисквания и да отрази настъпилите законови промени в растителноздравния режим на Съюза, Законът за защита на растенията следва да бъде изменен и допълнен с предлаганият законопроект за изменение и допълнение.  3) Директива (ЕС) 2019/782 на Комисията от 15 май 2019 година за изменение на Директива 2009/128/ЕО на Европейския парламент и на Съвета по отношение на установяването на хармонизирани показатели за риска (OB L 127, 16.5.2019г.).  Срокът за транспониране на директивата е изтекъл на 5 септември 2019 г.  Налице е необходимост от приемане на Закон за изменение и допълнение на Закона за защита на растенията (ЗИД на ЗЗР) в най-кратки срокове.   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Законът за защита на растенията урежда фитосанитарният контрол на растения, растителни продукти и други обекти, дейностите по разрешаване на продукти за растителна защита, торове, подобрители на почвата, биологично активни вещества и хранителни субстрати, пускането им на пазара и тяхната употреба на територията на Република България.  Понастоящем, основните разпоредби на ниво Европейски съюз, свързани с фитосанитарните изисквания към растенията, растителните продукти и другите обекти са определени с Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността, която отразява и международните търговски споразумения в областта. Директива 2000/29/ЕО е въведена в националното ни законодателство със Закона за защита на растенията.  Често настоящите изисквания и прилаганите мерки не са достатъчни за борба с вредители от други континенти. Глобализацията на международната търговия на растения и растителни продукти, появата и развитието на нови търговски потоци и климатичните изменения са част от причините за увеличаващите се рискове от въвеждане на нови непознати вредители, в т.ч. и чуждоземни растителни видове. При въвеждането им в Европа тези вредители причиняват сериозни икономически щети, които се отразяват върху рентабилността и конкурентоспособността на селското и горското стопанство, често водят до въвеждане на забрани за търговия от трети държави, което причинява икономически и социални щети за износа от Европейския съюз на растения и растителни продукти.  Развитие и запазване на устойчиво и конкурентноспособно селско стопанство, опазване на горите, безопасна международна търговия на растения и растителни продукти, борба с новите заплахи, включително инвазивни вредители, запазване на биоразнообразието и значението на растителното здраве, са част от основните причини довели до необходимостта от преразглеждане и преоценка на настоящия растителноздравен режим на ЕС. В резултат от проведеното проучване и направените препоръки, Комисията подготви предложение за нов закон, който да отговори на новите предизвикателства. С приемането на Регламент (ЕС) 2016/2031 за защитните мерки срещу вредителите по растенията се установява нов растителноздравен режим в ЕС. Регламентът се фокусира основно върху превенцията – откриване и унищожаване на установените вредители на ранен етап, подход, основан на предварителна оценка на риска и управление на риска в подкрепа на прилаганите мерки.  Регламент (ЕС) 2016/2031 отменя Директива на Съвета 2000/29/ЕО и редица други изпълнителни актове, допълващи нейното прилагане.  С приемането на Регламент (ЕС) 2017/625, здравето на растенията стана част от общата законодателна рамка за организиране на официалния контрол и другите официални дейности по цялата агрохранителна верига.  Считано от 14.12.2019 г., датата от която се прилага Регламент (ЕС) 2017/625, се отменя сега действащият Регламент (ЕО) № 882/2004 на Европейския парламент и на Съвета от 29 април 2004 година относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните, както и други актове, уреждащи официалния контрол по сектори.  На следващо място в Закона за защита на растенията е необходимо въвеждането на разпоредбите на Директива (ЕС) 2019/782 на Комисията от 15 май 2019 година за изменение на Директива 2009/128/ЕО на Европейския парламент и на Съвета по отношение на установяването на хармонизирани показатели за риска.  Разпоредбата на чл. 15, т. 1 на Директива 2009/128/ЕО на Европейския парламент и на Съвета от 21 октомври 2009 година за създаване на рамка за действие на Общността за постигане на устойчива употреба на пестициди постановява, че се установяват хармонизирани показатели за риска, съгласно Приложение № IV. С Директива (ЕС) 2019/782 се въвеждат тези хармонизирани показатели на риска в Приложение № IV на Директива 2009/128/ЕО.  Целта на Директива 2009/128/ЕО е намаляване на рисковете и въздействието на употребата на пестициди върху здравето на хората и околната среда и насърчаване на разработването и въвеждането на интегрирано управление на вредителите и на алтернативни подходи или методи, за да се намали зависимостта от употребата на пестициди. Необходимостта от хармонизирани показатели за риска е свързана с измерването на напредъка при постигането на тези цели на равнището на Съюза, което ще даде възможност на държавите членки да управляват риска, както и да изготвят докладите си в тази област, на национално равнище.  Преди приемането на Директива (ЕС) 2019/782 показателите на риска от употребата на пестициди се определяха от всяка държава членка на национално ниво и не бяха хармонизирани на ниво ЕС.   * 1. *Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*   Неприемането на Закон за изменение и допълнение на Закона за защита на растенията ще създаде предпоставки за възникване на проблеми в прилагането на съществуващото законодателство. Приемането на законопроекта се обуславя от прилагането на Регламент (ЕС) 2016/2031 и Регламент (ЕС) 2017/625, считано от 14 декември 2019 г., необходимостта от въвеждане на нови и актуализация на съществуващите разпоредби в националното законодателство в областта на здравето на растенията; необходимостта от въвеждане в националното законодателство на хармонизираните показатели на риска с Директива 2019/782 на Комисията от 15 май 2019 година за изменение на Директива 2009/128/ЕО на Европейския парламент и на Съвета по отношение на установяването на хармонизирани показатели за риска.  В тази връзка се налагат изменения и допълнения в националното законодателство на свързаните с новите актове административно-наказателни разпоредби и санкции.  С приемането на проекта ще се постигне пълно съответствие на националното законодателство в областта с това на Европейския съюз.  Промяната в организация на работа и/или въвеждането на нови технологични възможности не може да реши описаните по-горе проблеми.  **1.3.** Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?  Няма извършена последваща оценка. Регламент (ЕС) 2016/2031 и Регламент (ЕС) 2017/625 започват да се прилагат от 14 декември 2019 година.  Директива (ЕС) 2019/782 се прилага от 5 септември 2019 г. | |
| **2. Цели:**  *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*  Общите цели на проекта на Закон за изменение и допълнение на Закона за защита на растенията са:  1. Пълно прилагане на национално ниво на защитните мерки срещу вредителите по растенията, съгласно Регламент (EС) 2016/2031 и на мерките по Регламент (ЕС) 2017/625 за официалния контрол и другите официални дейности; въвеждане в националното законодателство на хармонизираните показатели на риска с Директива 2019/782 на Комисията от 15 май 2019 година за изменение на Директива 2009/128/ЕО на Европейския парламент и на Съвета по отношение на установяването на хармонизирани показатели за риска.  2. Въвеждане на нови и модернизирани инструменти за осъществяване на фитосанитарния контрол, включително:  - критерии за категоризация на вредителите и мерките срещу тях;  - специални правила за приоритетните за ЕС вредители;  - разрешаване и надзор на карантинни пунктове и съоръжения за задържане;  - строги правила за въвеждане на високорискови растения и растителни продукти;  - правила за осъществяване на официален контрол на Гранични контролни пунктове и на контролни пунктове, различни от ГКП;  - прилагане на многогодишни програми за наблюдения на карантинни вредители;  - модернизиране и актуализиране на инструментите при движение в рамките на територията на ЕС и България на растения, растителни продукти и други обекти;  3. Установяване на правила за въвеждане и движение на регулирани некарантинни вредители;  4. Правила за издаване на официални сертификати и други официални удостоверения;  5. Правила за делегиране на определени дейности на други лица;  6. Установяване на правила за комуникация с професионални оператори и общественост.  7. Установяване на хармонизирани показатели за риска | |
| **3. Идентифициране на заинтересованите страни:**  Министерство на земеделието, храните и горите  Българска агенция по безопасност на храните  Министерство на околната среда и водите  Изпълнителна агенция по сортоизпитване, апробация и семеконтрол  Изпълнителна агенция по горите  Център за оценка на риска по хранителната верига  Браншови организации на:  - производители на семена и посадъчен материал;  - производители на плодове и зеленчуци;  - производители на цветни и декоративни растителни видове;  Национална асоциация на картофопроизводителите в България  Вносители и търговци на растения, растителни продукти и други обекти  Притежатели на разрешения за пускане на пазара и употреба на продукти за растителна защита, които подават декларация за пуснати на пазара пестициди – около 35 броя юридически лица.  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| **4. Варианти на действие:**  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*   1. **Вариант № 1 „Без действие”:**   Законодателството в областта на здравето на растенията в ЕС датира от 1977 г. По-късно директива 77/93/ЕИО е заменена от директива на Съвета 2000/29/ЕО относно защитните мерки срещу въвеждането в Общността на вредители по растенията и срещу тяхното разпространение в Общността. Директива 2000/29/ЕО е регулярно изменяна и допълвана, за да отговори на променящите се условия. Междувременно са публикувани и са в действие редица актове на Комисията, като контролни директиви и решения за спешни мерки, допълващи прилагането на основната директива. В годините, настоящите разпоредби успешно са защитавали ЕС от въвеждане и разпространение на нови вредители по растенията. С глобализацията на търговията и промените в климата се увеличиха рисковете от навлизане в Европа на нови вредители. Разширяването на ЕС, а с това и увеличаващото се разнообразие от агротехнически практики, природни дадености и климатични условия са фактори, които могат и оказват значително въздействие върху устойчивостта към вредители и застрашават здравето на растенията. Появилите се през последните две десетилетия огнища от нови вредители в ЕС, като борова нематода в Португалия и Испания, *Xylella fastidiosa* в Италия и Франция, *Rhynchophorus ferrugineus, Anoplophora chinensis* и *Anoplophora glabripennis*, в редица държави членки, показаха, че е наложително приемането на по-строги изисквания и налагане на по-строги мерки от съществуващите. Недостатъчно ефективните мерки и повишените разходи за борба, недостатъчният фокус към превенцията бяха определени като основни проблеми. Без ефективен растителноздравен режим, растениевъдството, градинарството и горското стопанство на ЕС ще претърпят сериозни икономически щети, вследствие на нахлуване на нови вредители по растенията и увеличаващите се разходи за борба с нови огнища. Подобна ситуация ще има негативно въздействие върху продоволствената сигурност и може да доведе до рискове за околната среда.    Преди приемане на Директива (ЕС) 2019/782 показателите на риска от употребата на пестициди се определят от всяка държава членка на национално ниво и не са хармонизирани на Европейско ниво. До този момент не е постигнато хармонизиране на равнището на Съюза на подхода за изчисляване на показателите за риска и измерване на реалната употреба на пестициди, както и отчитане на напредък в намаляване на рисковете и въздействието на употребата на пестициди върху здравето на хората и околната среда и насърчаване на разработването и въвеждането на интегрирано управление на вредителите и на алтернативни подходи или методи, за да се намали зависимостта от употребата на пестициди.  В настоящата си редакция, Законът за защита на растенията не отразява промените в растителноздравния режим на ЕС и не може да гарантира изпълнение на изискванията на Регламент (EС) 2016/2031 и Регламент (ЕС) 2017/625 и Директива 2019/782, предвид чл. 288 от Договора за функциониране на Европейския съюз.   1. **Вариант № 2 „Приемане на Закон за изменение и допълнение на Закона за защита на растенията ”:**   С приемането на проекта на ЗИД на Закона за защита на растенията ще бъде постигнато съответствие с правото на ЕС в областта, изпълнение на целите, заложени в него и описани в т. 2 за постигане на основната цел – опазване здравето на растенията чрез предотвратяване навлизането и разпространението на нови и непознати вредители по растения и растителни продукти на територията на Република България, включително степенуване на вредителите на ниво ЕС и държави членки; модернизиране на инструментите при движение на територията на ЕС; укрепване на научната основа на режима и постигане на позитивен баланс между разходи и ползи. С приемането на законопроекта се въвеждат хармонизирани показатели на риска на ниво ЕС.  Член 5 от законопроекта въвежда изпълнение на мерките по прилагане на Регламент (EС) 2016/2031 и специалните правила за официалния контрол, съгласно Регламент (ЕС) 2017/625.  Член 16 въвежда фитосанитарен контрол по отношение на карантинни и регулирани некарантинни вредители, рисковете, които те пораждат и категоризация на вредителите.  Категоризацията на вредителите се основава на критериите, посочени в Приложение I от Регламент(EС) 2016/2031, включително: вид на вредителя; наличие на определена територията на Съюза; способност за навлизане, установяване и разпространение; потенциално икономическо, социално и екологично въздействие.  Критериите са диференцирани в няколко раздела и подраздели и са относими към различни категории вредители, като: карантинни вредители от значение за Съюза; приоритетни вредители; вредители, които временно отговарят на критериите за карантинни вредители от значение за Съюза и за които е необходима предварителна оценка; вредители, за които е необходимо въвеждане на временни мерки.  Член 17, ал. 4 въвежда правилата и ограниченията за въвеждане на високорискови растения, растителни продукти и други обекти на територията на страната, съгласно член 42 от Регламент(EС) 2016/2031 и актовете по прилагането му. Конкретната препратка е към Регламент за изпълнение (ЕС) 2018/2019 на Комисията за изготвяне на временен списък на високорискови растения, растителни продукти и други обекти (Приложение I към регламента) и Регламент за изпълнение (ЕС) 2018/2018 на Комисията за установяване на конкретни правила относно процедурата за извършване на оценката на риска за високорискови растения, растителни продукти и други обекти.  С член 19 се въвеждат правилата за издаване, съдържание и формат на растителния паспорт, изключенията и задълженията на професионалните оператори, получили разрешение да издават растителни паспорти.  Участието на заинтересованите страни в разработването и прилагането на политики е нов подход, целящ както устойчивост в доверието към компетентните органи, така и балансирано споделяне на разходи и отговорност.  Реда и условията за издаване на фитосанитарни сертификати за износ и за реекспорт се въвеждат с член 36.  С приемането на проекта на ЗИД на Закона за защита на растенията ще бъдат транспонирани в националното законодателство хармонизирани показатели за риска, чрез които тенденциите за намаляване на риска от употребата на пестициди да се наблюдават на равнището на Съюза.  За да установи тенденциите във връзка с рисковете, произтичащи от употребата на пестициди, съгласно член 15, параграф 4 от Директива 2009/128/ЕО Комисията следва да изчислява показателите за риска на равнището на Съюза, като използва статистически данни, събирани съгласно законодателството на Съюза в областта на статистиката за продуктите за растителна защита, както и други подходящи данни.  Необходимостта от хармонизирани показатели за риска е свързана с измерването на напредъка при постигането на тези цели на равнището на Съюза, което ще даде възможност на държавите членки да управляват риска, както и да изготвят докладите си в тази област, на национално равнище.  Приложение № 3 към чл. 125, ал. 1, т. 6 от законопроекта въвежда хармонизиран показател за риска № 1, основан на опасността хармонизиран показател за риска въз основа на данните за количествата активни вещества, пуснати на пазара в продукти за растителна защита съгласно Регламент (ЕО) № 1107/2009 и хармонизиран показател за риска № 2, определен въз основа на броя на разрешенията, предоставени по член 53 от Регламент (ЕО) № 1107/2009. | |
| **5. Негативни въздействия:**  **При вариант № 1 „Без действие”:**   * Националното ни законодателство няма да бъде хармонизирано с това на ЕС, няма да бъдат изменени и актуализирани действащи разпоредби, както и съответните санкции. Като държава членка на ЕС, Република България е задължена да установи система от санкции при нарушения по прилагането на Регламент 2016/2031 и Регламент (ЕС) 2017/625 и Директива 2019/782 и да уведоми Комисията за тези разпоредби до 14 декември 2019 г., което е възможно да доведе до санкции за България.   Предполагаемото запазване на статуквото и неприлагането на новите законови разпоредби ще постави в неблагоприятно положение заинтересованите страни по отношение на същите в другите държави членки. Вероятността от нахлуване на нови вредители и неефективните мерки за борба за ликвидиране на огнищата от тях ще изисква значителни ресурси, много повече от тези, необходими за превенция и ранно откриване и ликвидиране на вредителите. Ще ограничи възможностите за движение и търговия на територията на ЕС, поради лошото фитосанитарно състояние на произведените растения и растителни продукти, периодичното въвеждане от трети страни на забрани и ограничения за търговия и внос от ЕС и ограниченията при издаване на официални документи и други официални удостоверения относно тяхното здраве. Наличието на карантинни и регулирани некарантинни вредители и липсата на адекватни мерки за борба с тях ще ограничи значително износа на растения и растителни продукти за трети страни, а това води до негативни икономически и социални последици за бизнеса, селското и горско стопанство като цяло. Очакват се негативни последици относно запазването на екосистемите и биоразнообразието и като цяло за околната среда.    **При вариант № 2 „Приемане на Закон за изменение и допълнение на Закона за защита на растенията”:**   * Не се очакват негативни въздействия.   *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| **6. Положителни въздействия:**  **На Вариант № 1 „Без действие”:**   * Няма идентифицирани положителни въздействия.   **На Вариант № 2 „Приемане на Закон за изменение и допълнение на Закона за защита на растенията ”:**   * Ще бъде постигнато пълно съответствие на националното законодателство в областта с правните актове на ЕС. * Ще бъдат прилагани нови разпоредби за превенция и мерки, основани на риска за постигане на по-качествен контрол * Ще се подобри комуникацията между компетентния орган, професионалните оператори, гражданите и други заинтересовани страни, в резултат от прилагането на новите правила за комуникация и повишаване на информираността за здравето на растенията   *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| **7. Потенциални рискове:**  Няма идентифицирани потенциални рискове.  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  □ Ще се повиши  ☒ Ще се намали  □ Няма ефект   * Проектът на Закон за изменение и допълнение на Закона за защита на растенията ще предостави възможност за делегиране на определени дейности на професионалните оператори (като издаване на растителен паспорт и други официални удостоверения), което способства за възстановяване на доверието и постигане на нов баланс между отговорностите на компетентния орган и тези на заинтересованите лица, за намалена административна тежест и равнопоставени условия на конкуренция – с цел модернизиране на режима за движение в рамките на територията на ЕС. * Растителен паспорт е официален етикет за движение на растения, растителни продукти и други обекти в рамките на територията на Съюза, а когато е приложимо – към и в рамките на защитените зони. Растителният паспорт удостоверява съответствие с изискванията по член 19 от законопроекта и има форма и съдържание, посочени в същия. * Професионален оператор е лице, чиято дейност се урежда с публичното или частното право, участващо в една или повече от дейностите, свързани с растения, растителни продукти и други обекти: засаждане; селекция; производство, включително отглеждане, размножаване, поддържане; въвеждане и движение в рамките на територията на Съюза и извън нея; предоставяне на пазара; предоставяне, събиране, изпращане и преработка; професионалният оператор носи юридическа отговорност за тези дейности. * Растителните паспорти се издават от професионалните оператори, които са заявили и са получили разрешение от компетентния орган да издават растителни паспорти само за определени растения, растителни продукти и други обекти, за които те са отговорни. Те ще имат правата да издават, заменят и обезсилват растителните паспорти. * За да се облекчи административната тежест на получилите разрешение оператори, проверките за издаване на растителни паспорти следва да се съчетават с изпитванията, изисквани по маркетинговите директиви за семена и посадъчен материал.   **8.2. Създават ли се нови регулаторни режими? Засягат ли се съществуващи режими и услуги?**  Създава се нов регистрационен режим във връзка с изискванията на глава VI, раздел 2 от Регламент (ЕС) 2016/2031.  Създава се възможност за делегиране на определени дейности на професионалните оператори (издаване на растителен паспорт и други официални удостоверения).  Не се засягат съществуващи режими, услуги и регистри. | |
| **9. Създават ли се нови регистри?**  Не. Съгласно член 6 от Закона за защита на растенията е създаден и се поддържа публичен регистър на лицата по т.11 от същия. С изменението на чл. 6, т. 11 в законопроекта е предвидено вписване в този регистър на лицата по чл. 65 от Регламент (ЕС) 2016/2031, които желаят да издават растителни паспорти. | |
| **10. Как въздейства актът върху микро - , малките и средните предприятия (МСП)?**  □ Актът засяга пряко МСП  □ Актът не засяга МСП  ☒Няма ефект  За малките и средни предприятия (МСП) законопроектът не поражда несъразмерна административна тежест или икономическо въздействие. В периода на преразглеждане на режима на ниво ЕС са проведени консултации със заинтересованите страни в редица държави членки, в т.ч. и с представители на българския бизнес в сектора. Въз основа на тези консултации е взето предвид особеното положение на МСП, когато това е възможно. Не е предвидена възможност за пълно освобождаване на МСП, предвид факта, че те представляват мнозинство от дружествата и предвид обществено-полезните цели на политиките за опазване здравето на растенията. | |
| **11. Проектът на нормативен акт изисква ли цялостна оценка на въздействието?**  □Да  ☒ Не | |
| **12. Обществени консултации:**  Съгласно чл. 26, ал. 3 и 4 от Закона за нормативните актове, проектът на Закон за изменение и допълнение на Закона за защита на растенията ще бъде публикуван на интернет страницата на Министерството на земеделието, храните и горите и на Портала за обществени консултации. Обществените консултации ще протекат в 14 дневен срок, тъй като Регламент (EС) 2016/2031 и Регламент (EС) 2016/2031 ще се прилагат от 14 декември 2019 г., а срокът за транспониране на Директива (ЕС) 2019/782 е изтекъл на 5 септември 2019 г.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☒ Да  □ Не  С приемането на проекта на Закон за изменение и допълнение на Закона за защита на растенията ще се осигури прилагането на Регламент 2016/2031 за защитните мерки срещу вредителите по растенията и Регламент (ЕС) 2017/625 за официалния контрол и другите официални дейности, както и на третичното законодателство за тяхното прилагане; и въвеждането на разпоредбите на Директива (ЕС) 2019/782 на Комисията от 15 май 2019 година за изменение на Директива 2009/128/ЕО на Европейския парламент и на Съвета по отношение на установяването на хармонизирани показатели за риска.  Преди приемането на двата базови акта са извършени оценки на въздействието:     * за Регламент 2016/2031 * за Регламент (ЕС) 2017/625   *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  Име и длъжност:  Добринка Павлова  директор дирекция „Продукти за растителна защита, торове и контрол“, БАБХ  Дата:  Подпис:  Анна Петрова – директор на дирекция „Растителна защита и контрол на качеството на пресните плодове и зеленчуци“, БАБХ  Дата:  Подпис: | |